প্রশ্ন (৪০/১২০) : তাযিয়া মিছিলে যোগ দেওয়া যাবে কি?  -রাশেদ  বড় কাটরা, ঢাকা।  উত্তর: তাযিয়া অর্থ বিপদে সান্ত্বনা দেওয়া। যেটা বর্তমানে শাহাদাতে হোসায়েন-এর শোক মিছিলে রূপ নিয়েছে। ইসলামে কারু মৃত্যুতে তিন দিনের অধিক শোক করা নিষেধ (আবুদাঊদ, নাসাঈ, মিশকাত হা/৪৪৬৩ চুল অাঁচড়ানো অনুচ্ছেদ)। কিন্তু বাগদাদের গোঁড়া শীআ আমীর মুইযযুদ্দৌলা ৩৫২ হিজরীর ১০ই মুহাররমকে জাতীয় শোক দিবস ঘোষণা করেন এবং শহর ও গ্রামের সকলকে তাযিয়া মিছিলে যোগদানের নির্দেশ দেন। সেদিন থেকেই এই বিদআতী প্রথা চালু হয়েছে। প্রত্যেক আল্লাহভীরু মুসলমানের এই সব বিদআত হতে দূরে থাকা আবশ্যক।